Az
évforduló

Laura Marshall

részlet

Budapest, 2022

A fordítás alapjául szolgáló mű:
Laura Marshall: The Anniversary

Copyright © 2021 by Laura Marshall
All rights reserved.

Hungarian translation © Alföldi Zsófia, 2022
© XXI. Század Kiadó, 2022

borítófotó © Arcangel Images

ISBN 978 963 568 233 1

Kiadó Kft., Budapest
Felelős kiadó Bárdos András és Rényi Ádám

Kiadványfelelős Kovács-Rényi Anna
Szerkesztette Borus Judit
Előkészítés Tomka Eszter
Korrektúra Spirk Ildikó
Elektronikus változat Ambrose Montanus

Charlie-nak és Arthurnak

1. fejezet 1994. június 15. | Travis Green

Travis az utcai szobában ül, a kérges ujjai alatt a hűvös és sima tapintású félautomata fegyvert simogatja. A férfi higgadt, a szívverése lassú, egyenletes. Még pár óra, és tizenegy ember meghal.

A konyhából beszűrődik a porcelánedények halk csörömpölése. Elaine kiüríti a mosogatógépet, finoman hajtja be a konyhaszekrény ajtaját, nehogy túl nagy zajt csapjon. Travis először úgy gondolta, őt is megöli, de inkább azt akarja, hogy a nő tudja, mit csinál. Azt akarja, hogy megértse az okát. Ez még a halálnál is szörnyűbb büntetés lesz a számára.

A halál. Nem gondol bele túlságosan, bár mindig is tisztában volt vele, hogy elkerülhetetlen. Nem fél, tudja, hogy ugyanúgy a semmivel egyenlő, mint a születése előtti idő. Inkább alig várja.

Az asszony kérés nélkül készíti neki a barna és fodros szélű tükörtojást, ahogyan szereti. Travis elgondolkodik, vajon a felesége érzi-e, hogy történni fog valami. Képes rá. Úgy tartják, a nagyanyjának érzéke volt az ilyesmihez – az emberek felkeresték, hogy megjósolja a jövőjüket. Micsoda baromság. Mintha ez a tudás megváltoztatna és jobbá tenne bármit. Vajon ő képes lett volna megváltoztatni bármit, ha előre tudja, mi történik majd vele és Elaine-nel? Ha igen, akkor az egész csak porhintés. Nem, a saját kezünkben van a sorsunk. Elaine éppúgy megpecsételte a saját sorsát, ahogyan Travis.

Paul iskolába ment, és Travis örül, hogy nincs az útjában. Nem szeretné, ha bármit is látna. Nem lesz vele semmi gond. Idővel talán megérti. Travis észrevett benne olyan tulajdonságokat, amelyek saját magára emlékeztették, például a csendes éberségét.

A múlt héten Travis rajtakapta Pault, miközben átható tekintettel őt nézte, mintha tudta volna, mit tervez. Egy pillanatra összefonódott a pillantásuk, de azután Travis elkapta a tekintetét, és mással kezdett foglalkozni. Ha nem feledkezik bele annyira a tervezésbe, talán meg is rémült volna.

Néhány helyi szerint Travis egy lúzer. Eltakarták a szájukat a kezükkel, úgy nevettek rajta, kibeszélték a háta mögött, suttogtak róla ezt-azt, és pletykákat terjesztettek arról, hogy miért vesztette el a gondnoki állását az iskolában. Ez után a nap után biztosan nem fognak nevetni. Néhányan soha többé nem nevetnek majd.

A konyhában szól a rádió, és Travis hallja Elaine dudorászásának halk dallamfoszlányait, miközben a nő a mosogatógépbe teszi a reggeli edényeket. Jó ideje nem hallotta énekelni. Travis elhatározását megszilárdítja a gondolat, hogy mi okozza az asszony jókedvét. Néhány óra múlva tizenegy ember halott lesz, és maga ellen fordítja a fegyvert. És ha minden a terv szerint alakul – márpedig Travis gondoskodott róla, hogy így legyen –, akkor Elaine kivételével senki sem tudja majd, miért.

Feláll, és erősen megmarkolja a puskát. Itt az idő.

Tartalom

1. fejezet: 1994. június 15. | Travis Green

2. fejezet

3. fejezet

4. fejezet: 1994. június 15. | Paul Green

5. fejezet

6. fejezet

7. fejezet

8. fejezet: 1994. június 15. | Peter és Jane Fragmore

9. fejezet

10. fejezet

11. fejezet

12. fejezet

13. fejezet: 1994. június 15. | Richard és Sheila Delaney

14. fejezet

15. fejezet: 1994. június 15. | Graham Mooney

16. fejezet

17. fejezet

18. fejezet

19. fejezet

20. fejezet

21. fejezet

22. fejezet

23. fejezet

24. fejezet: 1994. június 15. | David Wilkes

25. fejezet

26. fejezet 1994. június 15. | Suzanne Persimmon

27. fejezet

28. fejezet

29. fejezet

30. fejezet: 1994. június 15. | Melissa Bradshaw

31. fejezet

32. fejezet: 1994. június 15. | Manisha Mehta

33. fejezet

34. fejezet

35. fejezet

36. fejezet

37. fejezet

38. fejezet

39. fejezet

40. fejezet: 1994. június 15. | Maureen Featherstone

41. fejezet

42. fejezet

43. fejezet

44. fejezet

45. fejezet

46. fejezet

47. fejezet

48. fejezet

49. fejezet

50. fejezet: 1994. június 15. | Travis Green

51. fejezet

52. fejezet

53. fejezet: 1994. június 15. | Sylvia Colman

54. fejezet

Köszönetnyilvánítás

Forgalmazza:
eKönyv Magyarország Kft.
www.ekonyv.hu

Felhasznált betűtípusok
EB Garamond – SIL Open Font License
Jost – SIL Open Font License
Noto Serif – Apache License 2.0